NIA foↄ de akaebↄ aba sɛ aman foforↄ so nnipa a wↄwↄ Ghana mu no, wↄn mu dodoↄ a wↄwↄ Ghana ahyɛnsodeɛ krataa no bi no yɛ China foↄ.
Professor Kenneth Agyemang Attafuah a ↄyɛ twerɛtwerɛfoↄ panin ma NIA kaa wei wↄ Nkran Fiada no, berɛ a na ↄde ne nsɛm reto dwa wↄ afedida no ase wↄ asɛmmisa a Ghana News Agency too  maa no akyi.
Wei nyinaa ho ntoma repa ɛsiane Huang En a dodoↄ no ara nim no sɛ Aisha Huang a ↄyɛ China dehyeɛ a ↄkita ahyɛnsodeɛ krataa yi bi a wↄkyerɛ sɛ wↄkyeree no sɛ ↄretu agudeɛ a na mmara mma ho kwan na wↄbↄↄ no kↄↄ ne nkyi wↄ 2018 a wasane de krataa no abɛwira Ghana nsɛnsɛm yi mu
China foↄ na wↄdↄↄso wↄ aman foforↄ so foↄ a wↄama wↄn Ghana ahyɛnsodeɛ krataa no bi a ne dodoↄ 34,712. Sɛ yɛhwɛ no ↄha mu nkyekyɛmu mu a nnipa 161,007 a wↄfiri aman afoforↄ 202 so a wↄwↄ Ghana mu no, ɛmu ↄha mu nyekyɛmu 22 na wↄyɛ China foↄ.
Sɛ yɛyi China foↄ no firi hↄ a, Nigeria foↄ nso na wↄtↄ so mmienu a wↄn dodoↄ no wↄ soro, . Ahyɛnsodeɛ krataa a wↄwↄ no dodoↄ yɛ 25,873. Ɛnna ɛmu 20,110 nso yɛ wↄn a wↄfiri India foↄ.
Sɛ yɛhwɛ NIA foↄ mma no a wↄde aba no mu a, German foↄ deɛ yɛ 4,329; Lebanon deɛ yɛ 4,324; UK, 4,133; South Africa, 3,194, Cote D’Ivoire, 2,150 ɛnna Gabon foↄ nso deɛ yɛ 1,958.
Prof Attafuah de nsɛm reto dwa afa Ghana ahyɛnsodeɛ krataa dodoↄ a wↄde ama nnipa nsɛnsɛm ho no, ↄkaa sɛ, ɛde rebɛsi Ɛbↄ da a ɛtↄ so 15 wↄ 2022 mu no nnipa dodoↄ 17,163,081 na wↄn ho nsɛm wↄ NIA foↄ mfidie so. Wↄayɛ ɛmu 16, 627, 326 ɛnna wↄde ɛmu 15,869, 026 ama nkurↄfoↄ.
Ↄtwerɛtwerɛfoↄ panin yi kaa sɛ adwumakuo no de mfidie bi aba a wↄde bɛhunu Ghanafoↄ, sɛdeɛ ɛbɛyɛ a edwadie ne sikasɛm ho dwumadie bɛkↄ so, ɛnna afei nso ɛbɛda aman foforↄ foↄ nso adi sɛdeɛ ɛbɛyɛ a wↄbɛtumi akↄ sikakorabea adi sikasɛm ho dwuma, na wↄasane ahan dan.
Ɛda a na wↄredi wↄn afedida no, Prof Attafuah de too Abibirem aman no nyinaa anim sɛ ansa na wↄbɛma ↄman foforↄ so ni bi kwan wↄ wↄn  daa daa dwumadie mu, sikasɛm mu, ne amanyↄsɛm mu no, ɛsɛ sɛ wↄma wↄn ani ku wↄn ahyɛnsodeɛ no ho, na wↄhwɛ sɛ saa nnipa no wↄ ahyɛnsodeɛ krataa ansa.
Ↄsane nso kaa sɛ, wↄbɛkↄ so ara atwerɛtwerɛ din wↄ mantan 16 no ne mansini 275 no asoeɛeɛ ahodoↄ no nyinaa mu.
